SET เปิดเช้าร่วงเกือบ 8 จุด หลังดาวโจนส์-เอเชียร่วงทั้งกระดาน!
SET เปิดเช้าร่วงเกือบ 8 จุด หลังดาวโจนส์-เอเชียร่วงทั้งกระดาน! โดย ณ เวลา 10.00 น. อยู่ที่ 1,645.23จุด ลบ 7.88 จุด หรือ 0.48% สูงสุดที่ 1,648.01 จุด ต่ำสุดที่ 1,645.14 จุด มูลค่าการซื้อขาย 2.3 พันล้านบาท
8 ก.พ. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,645.23 จุด ลบ 7.88 จุด หรือ 0.48% สูงสุดที่ 1,648.01 จุด ต่ำสุดที่ 1,645.14 จุด มูลค่าการซื้อขาย 2.3 พันล้านบาท 
ทั้งนี้ ดัชนีตลาดหุ้นไทย ปรับตัวลดลงตามต่างประเทศ โดยดาวโจนส์ตลาดหุ้นนิวยอร์กปิดร่วงลงเมื่อคืนนี้ (7 ก.พ.) เนื่องจากนักลงทุนวิตกกังวลเกี่ยวกับการชะลอตัวของเศรษฐกิจโลก หลังจากคณะกรรมาธิการยุโรป (EC) ประกาศปรับลดตัวเลขคาดการณ์การขยายตัวของยูโรโซนในปีนี้และปีหน้า นอกจากนี้ ตลาดยังได้รับแรงกดดันจากความกังวลที่ว่า การเจรจาการค้าระหว่างสหรัฐและจีนอาจจะไม่คืบหน้า
โดยดัชนีเฉลี่ยอุตสาหกรรมดาวโจนส์ปิดที่ 25,169.53 จุด ร่วงลง 220.77 จุด หรือ -0.87% 
ขณะที่ดัชนี S&amp;P500 ปิดที่ 2,706.05 จุด ลดลง 25.56 จุดหรือ -0.94% 
และดัชนี Nasdaq ปิดที่ 7,288.35 จุด ลบ 86.93 จุด หรือ -1.18%
ขณะที่ ตลาดหุ้นยุโรปปิดร่วงลงเมื่อคืนนี้ (7 ก.พ.) นำโดยการร่วงลงอย่างหนักของตลาดหุ้นเยอรมนีหลังการเปิดเผยข้อมูลเศรษฐกิจที่ซบเซา ขณะที่หุ้นกลุ่มธนาคารได้รับปัจจัยกดดันจากผลประกอบการที่อ่อนแอ
โดยดัชนี Stoxx Europe 600 ร่วง 1.49% ปิดที่ 360.08 จุด
 ดัชนี CAC-40 ตลาดหุ้นฝรั่งเศสปิดที่ 4,985.56 จุด ลดลง 93.49 จุด หรือ -1.84%
ดัชนี DAX ตลาดหุ้นเยอรมันปิดที่ 11,022.02 จุด ร่วง 302.70 จุด หรือ -2.67% 
และดัชนี FTSE 100 ตลาดหุ้นลอนดอนปิดที่ 7,093.58 จุด ลดลง 79.51 จุด หรือ -1.11%
ส่วนตลาดหุ้นลอนดอนปิดลดลงเมื่อคืนนี้ (7 ก.พ.) โดยหุ้นกลุ่มธนาคารปรับตัวลง หลังธนาคารกลางอังกฤษ (BoE) ปรับลดคาดการณ์การขยายตัวของเศรษฐกิจอังกฤษในปีนี้ เนื่องจากผลกระทบของการที่อังกฤษแยกตัวออกจากสหภาพยุโรป (Brexit) และการชะลอตัวของเศรษฐกิจโลก
ดัชนี FTSE 100 ตลาดหุ้นลอนดอนปิดที่ 7,093.58 จุด ลดลง 79.51 จุดหรือ -1.11%
ด้านสัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (7 ก.พ.) เนื่องจากนักลงทุนกังวลว่า การชะลอตัวของเศรษฐกิจโลกจะส่งผลให้ความต้องการใช้น้ำมันลดน้อยลงด้วย นอกจากนี้ ตลาดน้ำมันยังได้รับแรงกดดันจากการแข็งค่าของสกุลเงินดอลลาร์ รวมทั้งรายงานข่าวที่ว่า ลิเบียอาจจะกลับมาผลิตน้ำมันอีกครั้งในเร็วๆนี้
สัญญาน้ำมันดิบ WTI ส่งมอบเดือนมี.ค. ร่วงลง 1.37 ดอลลาร์ หรือ 2.5% ปิดที่ 52.64 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย. ดิ่งลง 1.06 ดอลลาร์ หรือ 1.7% ปิดที่ 61.63 ดอลลาร์/บาร์เรล